Den Vest-Sjællandske Avis, 1819-08-24
Oversigt over Dagens udenlandske Nyheder. Den 1ste August, aflagde Kongen af Preussen paa sin Tilbagereise fra Toplitz, hvor han brugde Badet i fire Uger, et Besøg hos Kongen af Sachsen, i Pillnitz. Han ankom i Middagstiden uden al Pragt, i en Gig, som var forspændt med to Postheste, til Zehist, som er den første Sachsiske Station, hvorfra han i samme Kiøretøi ilede til Kongens Sommer=Residents. Ved Siden af ham sad General Witzleben, og bag ved ham en Livjæger. Da han udtrykkelig havde frabedet sig alle Modtagelses-Høitideligheder, saa maatte man føie ham deri. Han var yderst simpelt klædt, og uden alle Dekorationer. Da han havde megen Hast, og vilde endnu samme Nat passere Elben ved Cosdorf, saa var der ikke heller Tid til at foranstalte nogen Festlighed. Monarkerne bilsede paa hinanden med Haandtryk, hvorved Kongen af Sachsen gandske naturlig yttrede, at de ikke havde seet hinanden længe. Man satte sig snart efter den Høie Giæsts Ankomst til Taffels, hvorved fra den Preussiske Side, foruden General Witzleben, kun endnu den Preussiske Gesandt i Dresden, Grev v. Jordan, var tilstede. Foruden dem spisteCabinetsministeren Greve af Einstedel, og de øverste Hofembedsmænd ved Taffelet. Under Maaltidet, spilte de dertil beordrede Virtuoser af det Kongelige Capel. Man gav Ouverturen af den paa det Dresdener Opera-Theater, opførte Opera Gazza Ladra, af Rossini; Signora Sandrini og Signor Benincase, sang enkelte Partier deraf. Poledro, opførte en Concert paa Violin. Strax efter at Taffelet var forbie, paafulgte Kongen af Preussens Afreise i samme Kiøretøi. Veien gik paa den høire Bredde af Elben, igiennem Viinbierge; og i Giestgivergaarden den vilde Mand, som er beliggende en Fierdingvei fra Dresden, paa Chauseen, til Grossenhavn, fandt Kongen sine Ledsagere, og friske Heste. Ved det skiønneste Veirlig, og efterDresdens Jndvaaneres Sædvane om Søndagen, at besøge deres elskede Landsfaders Opholdsted, for at see hvor hurtigt Slotsbygningen rykker frem, havde denne Gang et stort Antal af Tilskuere indfundet sig paa Gondoler og Vogne. Man bemærkede en overordentlig Stilhed ved at see Kongen af Preussen. Faa Dage for dette Besøg, var Forligelses-Tractaten bleven definitiv undertegnet. Velunderrettede Personer finde i denne Sammenkomst af to sig giensidig agtende Konger, aldeles ingen politisk Betydning. – Den 2den August, spiiste Fyrst Statscantsleren af Hardenberg, og Ministeren for de udenlandske Anliggender, Grev Bernstorff, som ligeledes ere komne tilbage fra Toplitz, hos Kongen i Pillnitz, hvorved maaskee hellere politiske Forhold kunne antages. Endnu er Dagen ikke bestemt, paa hvilken Prindsesse Josephes Formæling med Kongen af Spanien bliver foretaget per procurationen. En Coureer fra Madrid bliver daglig forventet. Da hendes Onkel Prinds Anton, med sin Gemalinde og en ældre Søster, af Prindsesse Josephe, Prindsesse Amalie, ville først hen imod den 19de August komme tilbage fra deres Reise til Jtalien, saa er det ikke at formode, at Formælings-Høitideligheden vil før finde Sted. Man antager det for at være afgjort, at Overkammerherre Baron von Friesen, skal ledsage Prindsessen til de Spanske Grændser, og over Lyon, men uden at berøre Paris. Hun skal indtreffe i Spanien, førend Enden af September. Reisen igiennem de Spanske Provindser til Madrid, skal giøres i meget smaae Dagreiser, da Kongen synes at ønske dette. Hun vil da faae mere Tid til at indtage alle dem, som ville complementere hende, ved hendes Forstands sieldne Modenhed og hendes Hiertes Godhed. Hun begynder allerede fuldkommen vel at udtrykke sig i det Spanske Sprog, som bliver hende let ved den sieldne Styrke som hendes Hukommelse besidder.